CELEX: 62014CN0289
Language: el
Date: 2014-06-12 00:00:00
Title: Υπόθεση C-289/14: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 12 Ιουνίου 2014 — Brit Air SA κατά Ministère des finances et des comptes publics

11.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/16
            
         Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 12 Ιουνίου 2014 — Brit Air SA κατά Ministère des finances et des comptes publics
   (Υπόθεση C-289/14)
   2014/C 261/24
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   
      Αναιρεσείουσα: Brit Air SA
   
      Καθού: Ministère des finances et des comptes publics
   
      Προδικαστικά ερωτήματα
   
   
               1)
            
            
               Έχουν οι διατάξεις των άρθρων 2, παράγραφος 1, και 10, παράγραφος 2, της οδηγίας 77/388/ΕΟΚ του Συμβουλίου, της 17ης Μαΐου 1977 (1), την έννοια ότι ένα κατ’ αποκοπήν ποσό, υπολογιζόμενο σε ποσοστό επί του ετήσιου κύκλου εργασιών στις αεροπορικές γραμμές των οποίων η εκμετάλλευση γίνεται με δικαιόχρηση και καταβαλλόμενο από αεροπορική εταιρία που εξέδωσε για λογαριασμό άλλης εισιτήρια των οποίων η ισχύς έχει λήξει συνιστά μη υποκείμενη στον φόρο αποζημίωση, η οποία καταβάλλεται στη δεύτερη εταιρία προς ανόρθωση της ζημίας που υπέστη από την άσκοπη κινητοποίηση των μεταφορικών της μέσων, ή ότι συνιστά ποσό που αντιστοιχεί στα έσοδα από τα εκδοθέντα εισιτήρια των οποίων η ισχύς έχει λήξει;
            
         
               2)
            
            
               Σε περίπτωση που θεωρηθεί ότι το ποσό αυτό αντιστοιχεί στο τίμημα των εκδοθέντων εισιτηρίων των οποίων η ισχύς έχει λήξει, έχουν οι εν λόγω διατάξεις την έννοια ότι η έκδοση του εισιτηρίου μπορεί να εξομοιωθεί με την πραγματική εκτέλεση της παροχής μεταφοράς και ότι τα ποσά που παρακρατεί μια αεροπορική εταιρία σε περίπτωση που ο κάτοχος αεροπορικού εισιτηρίου δεν χρησιμοποιήσει το εισιτήριό του, με αποτέλεσμα η ισχύς αυτού να λήξει, υπόκεινται στον φόρο προστιθέμενης αξίας;
            
         
               3)
            
            
               Στην περίπτωση αυτή, πρέπει ο εισπραχθείς φόρος να αποδοθεί στο δημόσιο ταμείο από την εταιρία Air France ή από την εταιρία Brit Air ήδη από τον χρόνο εισπράξεως του τιμήματος, έστω και αν το ταξίδι ενδέχεται να μην πραγματοποιηθεί με ευθύνη του πελάτη;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).